Ammatilliseen koulutukseen liittyvää sanastoa ja hyödyllisiä linkkejä yrittäjälle



**Ammatillinen koulutus**

**Ammatillisessa koulutuksessa voi suorittaa perustutkintoja, ammattitutkintoja, erikoisammattitutkintoja tai niiden osia sekä muuta ammatillista osaamista syventävää koulutusta. Tutkinnon perusteissa määritelty ammattitaito osoitetaan näytöissä.**

**Ammatillisen koulutuksen järjestäjä**

**Ammatillista toisen asteen koulutusta järjestävä oppilaitos, jolle opetus- ja kulttuuriministeriö on myöntänyt ammatillisten tutkintojen ja koulutuksen järjestämisluvan.**

**Opiskelija**

**Henkilö, joka kehittää aktiivisesti ja tavoitteellisesti osaamistaan ammatillisessa koulutuksessa, lukiossa, korkeakouluissa tai vapaan sivistystyön kentällä. Opiskella voi joko päätoimisesti tai sivutoimisesti.**

**Työpaikkaohjaaja-mentori**

**Yrittäjän oppisopimuskoulutuksessa opiskelevan opiskelijan työpaikkaohjaaja kutsutaan mentoriksi.**

**Mentori on vastuullinen opiskelijan ammatillinen kumppani työelämässä oppimisen kokonaisuudessa. Kaikissa oppisopimuskoulutuksissa on sovittu vastuullinen mentori.**

**Mentori käy ammatillista vuoropuhelua opiskelijan kanssa käytännön työssä tapahtuvan oppimisen ja osaamisen kehittymisestä sekä käytännön työkokonaisuuden kehittämisestä.**

**Mentori on kokenut ammattilainen, joka antaa omaa osaamistaan yrittäjäopiskelijan oppimisen tueksi ja toimii yhteistyössä vastuuopettajan kanssa.**

**Koulutuksen järjestäjä huolehtii mentorin perehdyttämisestä.**

**Yritystoiminnassa oppiminen** (yrittäjän oppisopimuskoulutus)

**Yritystoiminnassa oppiminen on yrittäjän oppisopimuskoulutuksen perusta. Se on yrittäjäopiskelijan henkilökohtaisen osaamisen kehittämissuunnitelman mukaista tavoitteellista ja ohjattua opiskelua ja kehittymistä yrittäjänä käytännön työssä omassa yritystoiminnassa.**

**Tutkinnon peruste**

**Asiakirja, jossa määritellään tutkinnon osat, mahdollinen osaamisala, ammattitaitovaatimukset, arvioinnin kohteet ja kriteerit sekä ammattitaidon osoittamistavat. Tutkinnon perusteista päättää Opetushallitus.**

**Tutkinnon peruste koostuu tutkinnon osista (pakolliset ja valinnaiset). Jokainen tutkinnon osa on ammatillinen, teemallinen kokonaisuus.**

**Opintojaksolla tarkoitetaan tutkinnon osaa pienempää osakokonaisuutta**

**Tutkintojen perusteet löytyvät opintopolusta:**

[**https://eperusteet.opintopolku.fi/#/fi/selaus/ammatillinen**](https://eperusteet.opintopolku.fi/#/fi/selaus/ammatillinen)

**Perustutkinto**

**Perustutkinnon opinnoissa hankitaan ammatin perustaidot ja osaaminen alan työtehtäviin. Perustutkintoon opiskelu kestää yleensä noin 2-3 vuotta.**

**Ammattitutkinto**

**Ammattitutkinnon opinnoissa hankitaan alan ammattityöntekijältä vaadittavaa osaamista, joka on perustutkintoa syvällisempää tai kohdistuu rajatumpiin työtehtäviin. Työkokemuksen tai perustutkintokoulutuksen kautta hankittu perusosaaminen on suosi- teltavaa ennen ammattitutkintoa.**

**Erikoisammattitutkinto**

**Erikoisammattitutkinnon opinnoissa hankitaan osaamista alan vaativimpiin työkokonaisuuksiin ja asiantuntijatehtäviin. Erikoisammattitutkinnon suorittaminen edellyttää alan vahvaa, monialaista osaamista ja soveltuvaa työkokemusta.**

**HOKS=henkilökohtainen osaamisen kehittämissuunnitelma (osaamisen hankkiminen)**

**Lakisääteinen opiskelijan henkilökohtainen opintoja koskeva suunnitelma.**

**Siihen on koottu opiskelijan aiempi osaaminen, yksilöllinen lähtötilanne ja tavoitteet sekä määritelty suoritettava tutkinto, tutkinnon pakolliset ja valinnaiset osat ja tutkintokoulutuksen sisällöt sekä näytöt.**

**Lisäksi HOKS sisältää tarvittavat tiedot koulutuksen eri osapuolista, opiskelun aikataulut ja työelämässä oppimisen osalta opiskelijan keskeiset työtehtävät työpaikalla. Työelämässä oppimisen suunnittelu on yrittäjän, oppisopimustoimijan, mentorin ja opettajan yhteistyötä.**

**HOKS** **on ”sateenvarjoasiakirja”, joka elää ja täydentyy opintojen edetessä. Vastuu HOKSin laadinnasta ja päivittämisestä on koulutuksen järjestäjällä.**

**”*Mitä jo osaat, ei tarvitse opiskella uudelleen.”***

**Osaamisen tunnistaminen ja tunnustaminen**

**Jos opiskelijalla on tavoitteeseen nähden aiemmin hankittua osaamista, se huomioidaan opintojen yhteisessä suunnittelussa HOKSia laadittaessa.**

**Opiskelija toimittaa dokumentin aiemmin hankkimastaan osaamisesta, koulutuksen järjestäjä tunnustaa osaamisen osaksi tutkintoa lainsäädännön edellyttämällä tavalla.**

**Erityinen tuki**

**Opiskelijalle annettava tuki ja siihen liittyvät erityiset opetus- ja opiskelujärjestelyt, jos opiskelija tarvitsee pitkäaikaista tai säännöllistä oppimisen ja opiskelun tukea oppimisvaikeuksien, vamman, sairauden tai muun syyn vuoksi.**

**Suunnitelma on OSA opiskelijan HOKSia.**

**Oppilaitoksessa opiskelu**

**HOKS:in mukaista osaamisen hankkimista: kontaktiopiskelu,etäopinnot, verkko-opinnot, oppimistehtävät.**

**Näyttö (osaamisen osoittaminen)**

**Hankitun ammatillisen osaamisen näyttäminen aidoissa työelämän tilanteissa ja tehtävissä. Osaamisen osoittamista voidaan täydentää muulla dokumentaatiolla.**

**Näyttösuunnitelma**

**Opiskelijan tekemä henkilökohtainen näytön toteuttamissuunnitelma. Näytön järjestävä oppilaitos ohjaa suunnitelman tekemistä ja konsultoi tarpeen mukaan työelämän edustajaa. Työelämän ja oppilaitoksen arvioijat hyväksyvät näyttösuunnitelman ennen näytön aloittamista.**

**Näytön arvioija**

**Koulutuksen järjestäjän edustaja (opettaja tai muu soveltuva henkilö) ja työelämän edustaja (työpaikkaohjaaja-mentori tai muu soveltuva henkilö) arvioivat näytön. Arvioijilla tulee olla riittävä osaaminen ja ammattitaito arvioitavaan tutkinnon osaan nähden. Arvioijat perehdytetään osaamisen arviointiin näytössä**.

**Hyödyllisiä linkkejä:**

**Opetus- ja kulttuuriministeriö,** [**https://okm.fi/ammatillinen-koulutus**](https://okm.fi/ammatillinen-koulutus)

**Opetushallitus,** [**https://www.oph.fi/fi/koulutus-ja-tutkinnot/ammatillinen-koulutus**](https://www.oph.fi/fi/koulutus-ja-tutkinnot/ammatillinen-koulutus)

**Oppisopimuskoulutus,** [**https://oppisopimus.fi/**](https://oppisopimus.fi/)

**Mentoripankki,** [**https://mentoripankki.recit.fi/**](https://mentoripankki.recit.fi/)

**Tukea ja työvälineitä työelämässä oppimisen ohjaukseen,** [**https://ohjaan.fi/**](https://ohjaan.fi/)

**Suomen Yrittäjät,** [**https://www.yrittajat.fi/**](https://www.yrittajat.fi/)

**Työ- ja elinkeinoministeriö,** [**https://tem.fi/etusivu**](https://tem.fi/etusivu)

**Verohallinto,** [**https://www.vero.fi/yritykset-ja-yhteisot/**](https://www.vero.fi/yritykset-ja-yhteisot/)

**Työ- ja elinkeinopalvelut,** [**https://tyomarkkinatori.fi/**](https://tyomarkkinatori.fi/)

**Aluehallintovirasto,** [**https://www.avi.fi/web/avi/yhteystiedot**](https://www.avi.fi/web/avi/yhteystiedot)